ÓVODAI BEÍRATÁS  
2023-2024-es nevelési évre

**Beíratás időpontja: 2024. április 25-én 8:00-16:00 óráig**

**2024. április 26-án 8:00-16:00 óráig**

**Helye: Kardoskúti Napköziotthonos Óvoda** (5945 Kardoskút, Kossuth, u 4.)

**A felvétel iránti kérelem előterjeszthető személyesen az óvodában, valamint elektronikus úton az alábbi elérhetőségen:**

**ovoda@kardoskut.hu**

Várjuk mindazon szülők jelentkezését, akiknek **gyermeke 2024. augusztus 31-ig betölti 3. életévét.** (Felvehető továbbá, aki a harmadik életévéi a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.)

Az óvoda felvételi körzete: Kardoskút község közigazgatási területe.

**Az óvodai beiratkozáshoz szükséges dokumentumok:**

**-** A gyermek nevére kiállított személyi azonosítót és lakcímet igazoló hatósági igazolvány;

**-** A gyermek TAJ kártyája;

**-** A gyermek születési anyakönyvi kivonata;

**-** A szülő személyi azonosító és lakcímet igazoló hatósági igazolványa.

Az értesítést a felvételi eljárás eredményéről az óvodavezető 2024. május 24-ig írásban megküldi a szülőnek, illetve a törvényes képviselőnek.

A szülő a döntés kézhezvételtől számított tizenöt napon belül jogorvoslati kérelemmel fordulhat a Csanádapácai Közös Önkormányzati Hivatal jegyzőjéhez. A kérelmet írásban, az óvoda vezetőjénél kell benyújtani.

A nemzeti köznevelésről szóló 2011. évi CXC. törvény 8. § (1) bekezdése értelmében az óvoda **a gyermek három éves korától** a tankötelezettség kezdetéig nevelő intézmény.

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § (1) bekezdés a) pontja alapján az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

További információ kérhető Nyitrainé Baranyi Gabriella igazgatónál a 06-20/914-4556-os telefonszámon.

Kardoskút, 2024. 02. 13.

……………………………….. ..……………………………..

**Varga Pál Nyitrainé Baranyi Gabriella**

polgármester igazgató