**Kardoskút Község Önkormányzatának**

**Képviselő-testülete** részére

Kardoskút

Március 15. tér 3.

5945

**Tárgy: A Kardoskúti Főnix Kulturális Egyesület 2024. évi szakmai terve**

Őzse Zoltán, a Kardoskúti Főnix Kulturális Egyesület elnökeként az alábbiakban ismertetem a 2024. évi szakmai terveinket.

Az egyesület az idei évben is a község kulturális és közösségi életében aktív szerepet kíván vállalni.

A március 9-i községi nőnapon egyesületünk férfi tagjaival a rendezvény lebonyolításában közreműködést vállaltunk.

A tavalyi évben a Magyar Falu Pályázatra sikeresen adtunk be pályázatot, amelynek köszönhetően egy közösségi célú fix színpad megépítéséhez bruttó 2 millió forint összegben alapanyagokat tud megvásárolni egyesületünk. A megépítést az egyesület tagjai vállalták magukra önkéntes munkavégzéssel, építész szakember bevonásával, a hatályos műszaki-építési és egyéb engedélyeztetési eljárások betartásával. A színpad felső fedését önerőből nem tudjuk megvalósítani, amelyhez önkormányzati költségvetési kiegészítés szükséges.

A színpad átadó ünnepségét 2024. május 25-e szombaton tartjuk, amely egyben a község nyári kültéri programjainak is kezdete, egyúttal a községi gyereknap programjai is akkor nap zajlanak le. A rendezvény szervezési munkáiba aktívan bekapcsolódtunk, illetve aznap egy műsorszámmal az egyesület tagjai is fellépnek.

Június 29-én, a Szent Iván-éji rendezvénybe - a tavalyi évhez hasonlóan - részt vállalunk a résztvevők számára összeállított programban és a vendégek vacsoráztatásában.

A július 13-i Falunapon egyesületünk tagjai is segítséget nyújtanak a legnagyobb kulturális rendezvény munkafeladatainak lebonyolításában.

A nyári szünetben a művelődési házban táborozó gyermekeknek egy vidám félnapra fogunk játékos feladatokkal elfoglaltságot nyújtani.

Szeptemberben a Nyugdíjas Vers- és Prózaíró Pályázat díjkiosztó ünnepségén irodalmi részletek felolvasásával közreműködünk.

A novemberi Márton napi Ludasságok rendezvényen a gyerekprogramokhoz társulunk illetve a vacsorához a főzésben-sütésben nyújtunk segítséget a szervezőnek.

Decemberben, az adventi időszakban az egyik gyertyagyújtás alkalmával műsort adunk.

Próbáinkat folyamatosan tartjuk, új színdarabokat tanulunk. Emellett a tavaszi időszaktól minden hétvégén a kültéri színpad és annak kiszolgáló részének megvalósításával töltjük a közösség javára szabadidőnket.

Az egyesület vezetőjeként bízom a 2024-es év eredményességében.

Kardoskút, 2024. február 15.

Tisztelettel:

Őzse Zoltán

elnök sk.