**E L Ő T E R J E S Z T É S**

Kardoskút Községi Önkormányzatának Képviselő-testülete

2024. február 21. napi rendes ülésére

**Száma**: 17. számú napirendi pont

**Tárgy:** Döntés az Orosházi Kistérség Többcélú Társulása Társulási Megállapodásának módosításáról

**Előadó:** Varga Pál polgármester és dr. Lipták Péter jegyző

**Előterjesztés tartalma:** határozati javaslat, társulási megállapodás

**Szavazás módja:** minősített többség

**Tisztelt Képviselő-testület!**

Az Orosházi Kistérség Többcélú Társulása (továbbiakban: Társulás) Társulási Megállapodásának (továbbiakban: Társulási Megállapodás) minden esetben tartalmaznia kell a tárgyévet követő év tagdíjainak mértékét is. Ennek megfelelően a Társulási Megállapodás felülvizsgálatra került, mely során a hatályos jogszabályi rendelkezésekre, és a tényleges feladatellátásra tekintettel egy módosításokat tartalmazó egységes szerkezetű Társulási Megállapodás került kidolgozásra.

A módosítás érinti a Társulási Megállapodás I. fejezet 5. pontját, a társulás tagjainak lakosságszámában bekövetkezett változás miatt.

A pénzügyi hozzájárulás a Társulás által ellátott feladatok végrehajtásához lakosságszám alapján történik, ennek megfelelően a Társulási Megállapodás VII. fejezet 2. pontjában rögzítésre került a 2024. évre vonatkozó tagdíjak mértéke.

Kardoskút Község Önkormányzatának (továbbiakban: Önkormányzat) Képviselő-testülete - jelenleg 789 fő lakosságszáma alapján – a 18/2024. (I. 25.) határozatával döntött arról, hogy az Orosházi Többcélú Kistérségi Társulás Társulási Tanácsának 25/2023. (XI.28.) TT. határozatában feltüntetett feladatok finanszírozására a 2024. évre vonatkozóan megjelölt, összesen 1.013.076,-Ft. összeg a 2024. évben, az Önkormányzat költségvetésének terhére biztosításra kerül az alábbiak szerint:

1. a munkaszervezet feladatainak finanszírozására 10.257,-Ft/hó;
2. a család-és gyermekjóléti feladat finanszírozására 58.386,-Ft/hó;
3. a jelzőrendszeres házi segítségnyújtás feladat finanszírozására 15.780,-Ft/hó.

A fentiek alapján elkészített egységes szerkezetű Társulási Megállapodás a határozati javaslat mellékletét képezi.

Felhívom a Tisztelt Képviselő-testület figyelmét, hogy a Magyarország helyi önkormányzatairól szóló 2011.évi CLXXXIX. törvény 88. § (2) bekezdése előírja, hogy a társulásban részt vevő képviselő-testületek mindegyikének **minősített többséggel** hozott döntése szükséges a társulási megállapodás módosításához.

A fentiekre tekintettel kérem a Tisztelt Képviselő-testületet a következő határozati javaslat elfogadására.

Kardoskút, 2024.02.21.

Varga Pál s. k.

polgármester

**Határozati javaslat**

1. Kardoskút Község Önkormányzatának Képviselő-testülete (a továbbiakban: Képviselő-testület) dönt arról, hogy elfogadja az Orosházi Kistérség Többcélú Társulásának Társulási Megállapodását az utolsó testületi döntés napján való hatályba lépéssel a határozat mellékletének megfelelő tartalommal és hatályon kívül helyezi a 39/2023. (II.23.) határozattal elfogadott Társulási Megállapodást,
2. A Képviselő-testület felkéri Varga Pál polgármestert az Orosházi Kistérség Többcélú Társulásának Társulási Megállapodásának aláírására.

**Felelős:** Varga Pál polgármester

**Határidő:** értelem szerint