**E L Ő T E R J E S Z T É S**

Kardoskút Községi Önkormányzatának Képviselő-testülete

2024. február 21. napi rendes ülésére

**Száma**: 1. számú napirendi pont

**Tárgy:** A Csanádapácai Közös Önkormányzati Hivatal 2023. évi költségvetésének módosítása

**Előterjesztő:** dr. Lipták Péter jegyző

**Előterjesztés tartalma:** határozat-tervezet

**Szavazás módja:** egyszerű többség

**Az előterjesztés előkészítésében közreműködnek:** Megyeriné Lepsényi Aliz aljegyző

**Tisztelt Képviselő-testület!**

A Csanádapácai Közös Önkormányzati Hivatal elkészítette a 2023. évi költségvetésének módosítását, amely Kardoskút Község Önkormányzatának költségvetését is érinti.

Az államháztartásról szóló 2011. évi CXCV. törvény 34. § (4) bekezdése értelmében a képviselő-testület az előirányzat-módosítás, előirányzat átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét.

A Közös Hivatal költségvetését a társult önkormányzatok képviselő-testületei állapítják meg és biztosítják.

A Csanádapácai Közös Önkormányzati Hivatal (a továbbiakban: Közös Hivatal) – mint költségvetési szerv – költségvetése Csanádapáca Község Önkormányzata költségvetési rendeletében szerepel. A fentieket figyelembe véve szükséges, hogy a Közös Hivatal 2023. évi költségvetésének módosítását mindhárom település képviselő-testülete jóváhagyja.

Előterjesztésünk 1. melléklete tartalmazza a Közös Hivatal 2023. évi bevételi és kiadási előirányzatainak kormányzati funkciónkénti részletezését. Az eredeti előirányzatok összege 127.351 E Ft-ban került megállapításra, mely a módosítás során 130.208 E Ft-ra emelkedett. A jelenlegi előterjesztésben 84 E Ft összegű előirányzat emelésére teszünk javaslatot, így az előirányzatok főösszege **130.292 E** **Ft-ra** emelkedik. A bevételi és kiadási előirányzatokat a tényleges teljesítési adatokhoz igazítottuk, a fel nem használt kiadási előirányzatokat a dologi kiadások előirányzatára csoportosítottuk át.

**A bevételi előirányzatok módosítására vonatkozó javaslatok:**

A **működési bevételek** előirányzata **28 E Ft**-tal emelkedik a jegyzőnél a befolyt kamatbevételekből.

Az **irányítószervi támogatás** előirányzata **56 E Ft**-tal emelkedik a tényleges teljesítési adatokhoz igazodva.

**A kiadási előirányzatok módosítására vonatkozó javaslatok:**

Jegyző:

* a **személyi juttatások** előirányzata **10 E Ft**-tal,
* a **munkaadókat terhelő járulékok** előirányzata **41 E Ft**-tal csökken,
* a **dologi kiadások** előirányzata **135 Ft**-tal emelkedik.

Csanádapáca:

* a **személyi juttatások** előirányzata **319 E Ft**-tal,
* a **munkaadókat terhelő járulékok** előirányzata **115 E Ft**-tal csökken,
* a **dologi kiadások** előirányzata **434 E Ft**-tal emelkedik.

Pusztaföldvár:

* a **személyi juttatások** előirányzata **75 E Ft**-tal,
* a **munkaadókat terhelő járulékok** előirányzata **35 E Ft**-tal csökken,
* a **dologi kiadások** előirányzata **110 E Ft**-tal emelkedik.

Kardoskút:

* a **személyi juttatások** előirányzata **1.315 E Ft**-tal,
* a **munkaadókat terhelő járulékok** előirányzata **108 E Ft**-tal csökken,
* a **dologi kiadások** előirányzata **1.423 E Ft**-tal emelkedik.

Összességében:

* a **személyi juttatások** előirányzata **1.719 E Ft**-tal,
* a **munkaadókat terhelő járulékok** előirányzata **299 E Ft**-tal csökken,
* a **dologi kiadások** előirányzata **2.102 E Ft**-tal emelkedik.

Kérjük a Tisztelt Képviselő-testületet a Közös Hivatal 2023. évi költségvetési előirányzatainak módosítására vonatkozó javaslatunk elfogadására.

Csanádapáca, 2024. február 21.

dr. Lipták Péter s.k.

jegyző

**Határozati javaslat:**

Kardoskút Község Önkormányzat Képviselő-testülete (a továbbiakban: Képviselő-testület) megtárgyalta „**a Csanádapácai Közös Önkormányzati Hivatal** (a továbbiakban: Közös Hivatal) **2023. évi költségvetésének módosítása”** tárgyú előterjesztést és az alábbi határozatot hozza:

A Képviselő-testület:

1. Az előterjesztés 1. mellékletének megfelelő tartalommal 130.292 E Ft költségvetési főösszeggel elfogadja a Csanádapácai Közös Önkormányzati Hivatal 2023. évi módosított költségvetési előirányzatait.
2. Felkéri a jegyzőt, hogy a Közös Hivatal módosított költségvetését a soron következő költségvetési rendelet módosítás során Csanádapáca Község Önkormányzata 2023. évi költségvetési rendeletébe építse be.

**Felelős:** dr. Lipták Péter jegyző

**Határidő:** 2024. február 29.

1. melléklet

A CSANÁDAPÁCAI KÖZÖS ÖNKORMÁNYZATI HIVATAL 2023. ÉVI BEVÉTELEINEK ALAKULÁSA

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  | adatok E Ft-ban | |
|  | **Államháztartáson belülről** | | **Közhatalmi** | **Működési** | **Felhalmozási** | **Átvett pénzeszközök** | | **Finanszírozási bevételek** | | **Bevételek** |
| **Kormányzati funkció** | **műk.célú** | **felh.célú** | **bevételek** | **bevételek** | **bevételek** | **működési** | **felhalm.** | **maradvány** | **irányítósz.** | **összesen** |
|  | **tám.** | **tám.** |  |  |  | **célú** | **célú** | **ig. vétel** | **tám.** |  |
|  | Módosított ei. | Módosított ei. | Módosított ei. | Módosított ei. | Módosított  ei. | Módosított ei. | Módosított ei. | Módosított ei. | Módosított ei. | Módosított  ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | |
| 011130-0 Jegyző |  |  |  | 191 |  |  |  |  |  | 191 |
| 011130-1 Csanádapáca |  |  | 60 |  |  |  |  |  |  | 60 |
| 011130-2 Pusztaföldvár |  |  |  |  |  |  |  |  |  | 0 |
| 011130-3 Kardoskút |  |  | 23 |  |  |  |  |  |  | 23 |
| 013210 Átfogó tervezési és stat.szolg. |  |  |  |  |  |  |  |  |  |  |
| 018030 Támogatási célú finanszírozási műv. |  |  |  |  |  |  |  | 4 057 | 125 961 | 130 018 |
| **ÖNKORMÁNYZATI HIVATAL ÖSSZESEN:** | **0** | **0** | **83** | **191** | **0** | **0** | **0** | **4 057** | **125 961** | **130 292** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** |

A CSANÁDAPÁCAI KÖZÖS ÖNKORMÁNYZATI HIVATAL 2023. ÉVI KIADÁSAINAK ALAKULÁSA

Adatok E Ft-ban

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Személyi** | **Munkaadót** | **Dologi** | **Ellátottak** | **Egyéb működési célú kiadások** | | **Beruházás** | **Felújítás** | **Egyéb felhalm.** | **Finanszírozási** | **Kiadások** |
| **Kormányzati funkció** | **juttatások** | **terhelő** | **kiadások** | **pénzbeli** | **tám.** | **tartalék** |  |  | **célú** | **kiadások** | **összesen** |
|  |  | **járulékok** |  | **juttatásai** |  |  |  |  | **kiad.**  **tám.** |  |  |
|  | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított ei. | Módosított  ei. | Módosított ei. |
| **CSANÁDAPÁCAI KÖZÖS ÖNKORMÁNYZATI HIVATAL** | | | | | | | | | | | |
| 011130-0 Jegyző | 11 473 | 1 499 | 684 |  |  |  |  |  |  |  | 13 656 |
| 011130-1 Csanádapáca | 34 690 | 4 736 | 2 244 |  |  |  |  |  |  |  | 41 670 |
| 011220-1 Csanádapáca | 9 634 | 1 326 |  |  |  |  |  |  |  |  | 10 960 |
| 031030-1 Csanádapáca | 4 217 | 608 |  |  |  |  |  |  |  |  | 4 825 |
| **Csanádapáca összesen** | **48 541** | **6 670** | **2 244** |  |  |  |  |  |  |  | **57 455** |
| 011130-2 Pusztaföldvár | 25 325 | 3 480 | 810 |  |  |  |  |  |  |  | 29 615 |
| 011220-2 Pusztaföldvár | 4 748 | 660 |  |  |  |  |  |  |  |  | 5 408 |
| **Pusztaföldvár összesen** | **30 073** | **4 140** | **810** |  |  |  |  |  |  |  | **35 023** |
| 011130-3 Kardoskút | 17 678 | 2 501 | 2 471 |  |  |  |  |  |  |  | 22 650 |
| 013210 Átfogó tervezési és stat.szolg. | 1 039 | 452 |  |  |  |  |  |  |  |  | 1 491 |
| 018030 Támogatási célú finanszírozási műv. |  |  |  |  | 17 |  |  |  |  |  | 17 |
| **ÖNKORMÁNYZATI HIVATAL ÖSSZESEN:** | **108 804** | **15 262** | **6 209** | **0** | **17** | **0** | **0** | **0** | **0** | **0** | **130 292** |
| **ebből államigazgatási feladat** | **0** | **0** | **0** | **0** | **0** | **0** | **0** | **0** | **0** | **0** | **0** |